钦定古今图书集成/明伦汇编/氏族典/第175卷 > 钱维垣
## 钦定古今图书集成/明伦汇编/氏族典/第175卷 > 钱维垣

按《明外史钱贵传》：“贵子钦，钦子雄，雄子承宗，封安昌
伯。嘉靖五年卒，子维圻嗣，寻卒。承宗母请以庶长子
维垣嗣，诏授锦衣卫指挥使。已，又请嗣伯爵。世宗以
外戚世封非祖制，下廷臣议。八年十月，上议曰：‘祖宗
之制，非军功不封，其馀外戚恩封袭者，宜终其身，毋
得请袭’。世宗俞其议。维垣遂不得袭，以锦衣终。”